Töö kirjeldus
Sinu eesmärgiks on arendada suhteid ning pakkuda erinevaid tooteid/teenuseid Seesami klientidele ning koostööpartneritele.
Peamiseks tööülesandeks saab olema uue büroo müügimeeskonna loomine, arendamine ja neile eesmärkide seadmine. Müügijuht planeerib tegevusi vastavalt ettevõtte strateegiale ning piirkonna eelarvele. Ootame Sinult olemasolevate klientide kiiret ja kvaliteetset teenindamist ning uute klientide leidmist, samuti koostööpartnerite võrgustiku loomist ja arendamist.
Nõudmised kandidaadile
Ootame Sinult positiivset hoiakut, algatusvõimet, kohusetundlikust ja teeninduslikku mõtteviisi. Oled edukas kui omad teadmisi ja /või kogemusi inimeste arendamisest, koolitamisest ning oled võimeline esindama ja kehtestama end professionaalses äriseltskonnas. Kasuks tuleb kui omad eelnevat töökogemust müügi- või teenindusvaldkonnas. Eeldame, et oled väga hea suulise ja kirjaliku suhtlemisoskusega, valdad väga heal tasemel eesti keelt ning vene ja/ või inglise keelt suhtlustasandil ning omad autojuhilubasid.
Meie müügijuhid töötavad efektiivselt nii iseseisvalt kui ka entusiastliku meeskonna liikmena- ootame sama Sinult.
Ettevõte pakub
Sul on võimalus rakendada oma parimaid ideid, tehes mitmekülgset ja vaheldusrikast tööd moodsas töökeskkonnas. Pakume põhjalikku kindlustusalast väljaõpet ja pidevat enesetäiendamise võimalust, toetavat meeskonda ning konkurentsivõimelist ja tulemustest sõltuvat töötasu. Kuna tegemist on uue loodava ametikohaga, siis on Sul võimalus teha ettepanekuid oma töö korralduse ja efektiivsuse osas.
Oleme sõbralik ja positiivselt mõtlev kollektiiv.